**Vilniaus Martyno Mažvydo progimnazija**

**Eglės Laumelienės**

**METŲ VEIKLOS ATASKAITA**

2025-01-10 Nr.

Vilnius

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| (Švietimo įstaigos strateginio plano ir metinio veiklos plano įgyvendinimo kryptys ir svarbiausi rezultatai bei rodikliai)  Vilniaus Martyno Mažvydo progimnazija (toliau – progimnazija) atsižvelgdama į 2023–2027 metų progimnazijos strateginio plano tikslus: ugdymo kokybės gerinimas bei saugios ir motyvuojančios ugdymo aplinkos kūrimas, tikslingai įgyvendino 2024 metų veiklos plano tikslus. Įgyvendinant 2024 metų veiklos plano tikslus: ugdymo kokybės gerinimas, saugios ir motyvuojančios ugdymo aplinkos kūrimas bei bendruomeniškumo stiprinimas – progimnazija įgyvendino inovatyvius mokymo ir mokymosi metodus, skatino mokytojų ir mokinių kūrybiškumą bei iniciatyvumą. NŠA organizuotose 2024 mokinių pasiekimų patikrinimuose pagal dalykus:  Matematikos bei lietuvių kalbos (skaitymo) patikrinimą laikė 103 8kl. mokiniai. Ppalyginus su 2024 metų šalies NMPP matematikos rezultatais progimnazijos pasiekimai yra 8,9 proc.  aukštesni. Lietuvių k. (skaitymas) – 70,2 proc.,  lyginant su 2023 m. progimnazijos lietuvių k. (skaitymo) NMPP rezultatai pagerėjo 0,4 proc.  ir yra  3,9 proc. aukštesni negu šalies. 2024 m. progimnazijos rezultatai tiek matematikos tiek lietuvių k. yra aukštesni nei šalies. Lietuvių k. (skaitymo) aukštesnįjį lygį pasiekė 26,5 proc. (šalies – 21,1 proc.), pagrindinį lygį 61,2 proc. (šalies – 57,2 proc.), patenkinamąjį lygį – 12,2 proc. (šalies – 21,3 proc.), nepasiekusiųjų patenkinamą lygį 0 proc. (šalies 0,8 proc.). Matematikos aukštesnįjį lygį pasiekė 10,9 proc. (šalies – 4,6proc.), pagrindinį lygį 44,6 proc. (šalies – 35,4 proc.), patenkinamąjį lygį – 41,6 proc. (šalies – 49,8 proc.), nepasiekusiųjų patenkinamą lygį 3 proc., (šalies – 10,2 proc.). 2023 m. nepasiekusiųjų patenkinamąjį lygį buvo 5,6 proc., 2024 m. rezultatas sumažėjo 2,6 proc., o šalyje nepasiekusiųjų nepatenkinamąjį lygį 0,5 proc. padaugėjo.  4-tose klasėse – matematika – 70,1 proc., o palyginus su 2024 metų šalies NMPP matematikos rezultatais progimnazijos matematikos pasiekimai yra 6,6 proc.  aukštesni. Lietuvių k. (skaitymas) – 61,0 proc., Palyginus su 2024 metų šalies NMPP skaitymo rezultatais progimnazijos skaitymo pasiekimai yra 4,9 proc.  aukštesni.  Progimnazijoje 2024 m. rugsėjo 1 d. mokėsi 1169 mokiniai. Dirba 83 mokytojai. Iš jų – 46 turi vyr. mokytojo kvalifikaciją, 21 – mokytojo metodininko, 1 – eksperto, 12 – mokytojo kvalifikaciją, 3 – neturi mokytojo kvalifikacijos. Mokiniams švietimo pagalbą teikia spec. pedagogė, 3 psichologai ir 2 soc. pedagogės.  Svarbiausi progimnazijos rezultatai bei rodikliai:  **I. Ugdymo kokybės gerinimas** Kaip ir kieikvienais metais, taip ir šiais Teams platformoje mokytojai pildė mokinio Sėkmės planus, su kuriais susipažįsta ir mokinio tėvai/globėjai. Mokinio *Sėkmės planas* sudarytas siekiant padėti mokiniui pasiekti geriausius rezultatus mokymosi procese. Sėkmės planas yra individualizuotas, atsižvelgiant į kiekvieno mokinio poreikius, galias, gebėjimus ir tikslus.  Šiais metais kreipėme didelį dėmesį ir į aukštesniųjų gebėjimų turinčius mokinius. Mokytojai teikė jiems sudėtingesnių užduočių, teikė mokiniams galimybę vykdyti ugdymo metu projektus, rašyti straipsnius, skleisti idėjas ir išreikšti savo kūrybiškumą. Siekiant pagerinti mokinių skaitymo įgūdžius bei kalbinius ir mokymosi pasiekimus, mokytojai pamokose taikė numatytas skaitymo strategijas, parengė lietuvių kalbos raštingumo didinimo rekomendacijas, atliko diktantų analizę, taikėskaitymo strategijas ir STEAM veikloje. Atlikome mokinių skaitymo motyvacijos apklausą.  Progimnazijoje buvo organizuojamos STEAM veiklos ir projektai. Šiais metais įsigijome pagal projekto lėšas FabLab laboratorijos įrangą ir pertvarkėme visą erdvę. STEAM veiklos buvo integruotos į įvairius mokomuosius dalykus: biologiją, technologiją, matematiką, muziką ir dailę. Buvo vykdomas 1–4 klasių projekas „Paukščiai sugrįžta į namus“ bei „Vaikai pasakų pasaulyje“, „Lesyklėlės paukščiams“.  Progimnazijoje veikia gamtos mokslų laboratorija. Joje mokiniai susipažįsta su augalo lapo struktūra, stebi jo struktūrą mikroskopais, susipažįsta su mikroorganizmais, daigina sėklas. 2024 metais tęsėme lyderystės projektą *„Mokinys-mokiniui“*, kas leido sustiprinti mokinių vertybines nuostatas, ugdyti lyderystę, savarankiškumą. Mokytojai pradėjo įsisavinti *dirbtinio intelekto* galimybes, kas padėjo analizuoti mokymo rezultatus, taikant dirbtinio intelekto technologijas buvo sukurta keletas interaktyvių pamokų.  Progimnazija daug dėmesio skiria *integruotam* mokymui. Vyko integruotos pamokos „Kino virtuvė“, „Vilnius – pasaulio paveldo miesto istorijos“, muzikinis spektaklis „Skambantys skaičiai“. Taip pat didelį dėmesį skiriame CLIL metodikai. Dalyvavome respublikiniame 5–8 klasių integruotame anglų kalbos, dailės ir muzikos projekte „Let‘s sing 2023“. Buvo sukurtas klipas, naudojant STOP kadro techniką, naudojant garso įrašų programą ir įrašytas dainos garso takelis. 3 klasėse šiais metais sėkmingai pradėta dėstyti informatikos pagrindai.  Nuo penktos klasės formuojame *frankofoninio* (prancūzų kalba) ugdymo klases. 2024 metais mokėsi 288 mokiniai. Progimnazija 2024 metais pradėjo bendradarbiavimą su Bretanės regiono mokykla. Mūsų mokyklos mokiniai lankėsi Quimperle ir Lillio progimnazijose. Progimnazijoje veikia prancūzų teatras Attelier theatre. Mokykloje stažavosi 6 studentai iš Monpilje universiteto. 50 proc. mokinių pagerino prancūzų kalbos rezultatus (pažangumo analizė). 8-tų klasių prancūzų kalbos olimpiadoje laimėta 4 vieta, 7-tų – 5. Mokykloje veikia frankofoninių klasių choras, dalyvavome prancūziškos dainos festivalyje „Avont la musique“, jo iniciatyva suorganizuotas frankofoninio mėnesio baigiamasis koncertas „Prancūziškos dainos bruzgesys“.  Progimnazija vykdo kryptingos *dailės* mokymo programą. 2024 metais ją vykdė 7 dailės klasės, kuriose mokėsi 214 mokinių. 7 ir 8 klasių kryptingo ugdymo daile klasių tapybos darbų paroda eksponuota LR Seime bei Vilniaus apskrities A. Mickevičiaus viešojoje bibliotekoje ir šv. Juozapo parapijos bažnyčios erdvėse. Į dailės pamokas integruojamos keramikos pamokos. Dalyvavome respublikiniame projekte „Gražiausias Eifelio bokštas“ III vieta. Bendradarbiaujame su M. Biržiškos gimnazija. Progimnazijos mokiniai kūrė eskizus progimnazijos statulėlei. Tęsiame bendradarbiavimą su Dailės akademiją. Dailės klasės mokiniai lankėsi akademijoje ir pristatė savo projektus progimnazijos išorės sienos vaizdams, susijusiems su Mažąja Lietuva ir Mažvydu. Birželio mėnesį buvo atrinktas projektas, kurį piešė Dailės akademijos absolventas.  Kiekvienas mokytojas tobulino savo kompetencijas tikslinguose *seminaruose*, atsižvelgiant į metinį kvalifikacijos kėlimo planą. Progimnazijoje vyko 3 seminarai, kiekviename iš jų dalyvavo 70 proc. mokytojų. Per metus kitose kvalifikacijos kėlimo įstaigose dalyvavo 133 mokytojai. Iš viso per metus dalyvauta 31 seminare ir kursuose.  Teikiame individualią pagalbą mokiniui, siekiant *individualios* pažangos. Pradėjome taikyti UDM, dirbant įtraukioje klasėje. Progimnazijos psichologai ir socialinės pedagogės dalyvavo smurto prieš vaikus seminarų cikle Esame saugūs ir pravedė 8 praktinius užsiėmimus vaikams ir paskaitas tėvams (globėjams) bei Pilaitės bendruomenei. Mokyklos spec.pedagogė ir logopedė dalyvavo respublikiniame projekte „Skaitymo kompetencijų lavinimo metodai ir priemonės SUP mokiniams“, rengė metodinę medžiagą. Švietimo pagalbos mokiniui specialistai teikė rekomendacijas mokytojams kaip dirbti su hiperaktyvumo požymių, autizmo spektro sutrikimų turinčiais vaikais.  **II. Saugios ir motyvuojančios ugdymo aplinkos kūrimas**  Vyko efektyvus tėvų (globėjų) ir mokytojų bendradarbiavimas, organizavome dvi nuotolines „Atvirų durų“ dienas. Vyko bendri klasės renginiai su tėvais (globėjais), išvykos į tėvų (globėjų) darbovietes. Organizavome akcijas „Moliūgynas“, Užgavėnių, Kaziuko mugės, aplinkos tvarkymo akcija „Darom“, organizavome adventorytmečius, kalėdinius renginius, muzikinius spektaklius. Birželio ir rugpjūčio mėnesiais organizavome dvi stovyklas „Tai daugiau nei sportas“ (2 pamainos). Mokytojų patirtis skleidžiama progimnazijos internetinėje svetainėje [www.mmazvydas.lt](http://www.mmazvydas.lt). Progimnazija aktyviai dalyvavo „Sveikos mokyklos“ renginiuose. Mokiniai aktyviai įsitraukė ir į „Aktyvios mokyklos“ veiklas. Organiozuoti fizinio ugdymo savaičių renginiai: Europos judėjimo savaitė (organizuotas solidarumo bėgimas „Gelbėkit vaikus“) ir olimpinė pamoka. Aktyviai dalyvauta Vilniaus miesto savivaldybės projekte „Vilnius yra mokykla“.  Pažymime Lietuvos valstybei atmintinas dienas: Sausio 13-osios *pilietinė* akcija „Atmintis gyva, nes liudija”, renginiai bei parodos, kurios skirtos Vasario 16-ai ir Kovo 11-ai. Progimnazijojoje vyksta Tolerancijos centro inicijuojami renginiai: žydų genocido paminėjimo diena, tolerantiškiausio mokinio rinkimai.  Sėkmingai įgyvendintas *Erasmus*+ KA101 projektas (ataskaita įvertinta 100 taštų iš 100). Per metus įgyvendinta 8 mobilumai, kuriuose dalyvavo 17 mokytojų ir 30-imt 5–8 klasių mokinių. Mokiniai lankėsi Maltos (tobulino dalykines, kalbines tarpkultūrines kompetencijas) ir Prancūzijos mokyklose (mokiniai dalyvavo pamokose, tobulino prancūzų kalbos žinias, bendravimo įgūdžius). Mokytojai kėlė savo kvalifikaciją, mokydamiesi užsienio kalbų bei dalyvaudami darbo stebėjimo vizituose Suomijoje, Ispanijoje, Turkijoje, Italijoje. Du mokytojai dalyvavo parengiamąjame vizite Prancūzijoje, šeši studentai iš Prancūzijos atliko praktiką progimnazijoje. Pasirašyta bendradarbiavimo sutartis su Bretainės regiono choru bei dar viena mokykla iš Lilio miesto. Visa projektinė medžiaga patalpinta sukurtoje specialioje svetainėje <https://idukm-modelis.jimdosite.com/>. 2024 m. gavome KA1 projekto finansavimą dar vieniems metams.  Mokinių edukacines veiklas organizuojame Kultūros paso pagalba. Per 2024 m. įvyko 17 edukacijų. Pradinių klasių mokiniai dalyvavo edukacijose EBRU „Metų laikai“ (dalyvavo 91 proc. mokinių), kryptingo ugdymo daile klasės rinkosi meninę-terapinę edukaciją „Tapyba ant vandens“ ( 93 proc. mokinių), socialinę emocinę ir sveikos gyvensenos kompetenciją lavino edukacijoje „Emocijų kultūra“ (87proc. mokinių).  5–8 klasių mokiniams vyko 14 edukacijų. Mokiniai dalyvavo edukacinėse Vilniaus miesto programose: „KLIK galia: elgesio internete kultūra“, VR filmas „Angelų Takais“ paremtas M.K. Čiurlionio kūryba.  Nemažai veiklų buvo *skirta prieš patyčias***:** akcija „Patyčių dezinfekcija“, veiklos su psichologu pagal knygos „Kuriame klasę be patyčių“, dalyvavome psichoaktyvių medžiagų vartojimo prevencijos projekte „Gyvai“, respublikėje konferencijoje „Mano miestas – vaikams draugiškas miestas“.  Didelis dėmesys skiriamas įtraukties įgyvendinimo progimnazijoje organizavimui. Parengta *pagalbos* mokiniui organizavimo schema pakopomis. Siekiant užtikrinti kokybišką SUP mokinių ugdymą sudarytas individualus bendradarbiavimo planas pagalbos mokiniui specialistų ir dėstančių mokytojų bei klasės vadovų. Toliau įgyvendiname pozityvaus elgesio palaikymo ir intervencijų sistemą, vadovaujamės PPT rekomendacijomis dėl švietimo pagalbos mokiniui algoritmo. Progimnazijoje buvo vedami specialūs psichodramos užsiėmimai, kurių metu kuriant saugią ir palaikančią aplinką mokiniai galėjo tyrinėti savo emocijas, ugdyti pasitikėjimą savimi, artimiau pažinti savo bendraamžius.  Organizuota iniciatyva „Apkabinkime mokyklą 25“. Parengtas žuvininkystės projektas „Išauginta Europos sąjungoje“. Mokiniai pildė specialiai išleistą mokomąją užduočių knygelę. Mokiniai dalyvavo paskaitose su akvakultūros srities žinovu, žuvininkystės specialistu.  Progimnazija 2024 metais dalyvauja socialinės partnerystės programoje ,,Valgyk protingai!", kuriai buvo skirtas finansavimas. Mokiniai mokėsi sveikai maitintis, tausoti maistą ir aplinką. Vykdėme 6 klasių projektą „Kalėdos šiaurėje“ bei Šiaurės šalių literatūros savaitės renginiuose. Visi mokiniai dalyvavo akcijoje „Darom“, kurios metu sutvarkėme progimnazijos vidaus ir lauko aplinką ir pasodinome medelių. 1–8 klasių mokiniai aktyviai dalyvavo Mokinių tarybos ir socialinių pedagogių iniciatyvose „Sportinės aprangos diena“, II respublikinėje viktorinoje-protų mūšyje „Praleidžiu progą pasityčioti 2024“, republikinėje 1–8 kl. mokinių iniciatyvoje „Mano sėkmės istorija„ bei Lietuvos mokinių žinių konkurse „Aš ir policija“. Visi progimnazijos mokiniai dalyvavo pilietinėje iniciatyvoje „Velykinis sveikinimas Ukrainai“. Kiekvienais metais tęsiamas pradinių klasių projektas „Atverk paguodos skrynelę“.  2024 metais progimnazijoje buvo vykdoma *karjeros* ugdymo veikla. 2024-04-04 pasirašyta bendradarbiavimo sutartis su Vilniaus regiono karjeros centru. Nuo 2024 sausio mėnesio progimnazijoje išbandytas savanorystės modelis „Maltiečių sriuba Pilaitės vienišiems seneliams“. Savanorystę išbandė 7–8 kl.  (12 mokinių). Savanorystės metu iki birželio 18 d. išdalinta 110 porcijų sriubos, 110 porcijų antrųjų patiekalų. Akciją parėmė progimnazijos valgykla UAB Comprisa. Vykdome Jaunojo progimnazijos paramediko programą.  Atnaujintos ir modernizuotos mokymosi aplinkos: įsigyti 2 interakyvūs televizoriai, 25 planšetės, televizorius progimnazijos veikloms demonstruoti, 2 spalvoti spausdintuvai. Atnaujinti du kabinetai pradinių klasių mokiniams, pertvarkant mokytojų kambarį ir anglų kalbos kabinetą. Atnaujinome prancūzų kalbos kabinetus, įrengdami izoliacinę sienelę ir didžiosios sporto salės persirengimo kambarius, pakeitėme futbolo vartų tinklus. Įsigyta 12 Mazabook licenzijų mokytojams.  **III. Bendruomeniškumo stiprinimas**  2024 metais mokytojai kėlė savo kvalifikaciją, didelį dėmesį skirdami emocinio mokinių klimato gerinimui bei įtraukiojo ugdymo organizavimui. Progimnazijos psichologė veda tėvams Tėvystės grupę. Visos 5–8 klasės susitiko su gamtininku M.Čepuliu, kuris vedė pažintines pamokas apie gamtą. Birželio mėnesį organizuota bendruomeniškumo iniciatyva progimnazijos 25-mečio progra „Apkabinkime progimnaziją“, kurioje dalyvavo visa progimnazijos bendruomenė. Renginys nufilmuotas dronu, o visa bendruomeniškumo veikla patalpina progimnazijos internetiniame puslapyje. Iniciatyvos baigiamasis renginys – 25-mečio minėjimas šv.Juozapo bažnyčioje „Buvome, esame, būsime“ , kuriame dalyvavo ir Vilniaus vicemeras bei švietimo skyriaus vadovai, svečiai, progimnazijos rėmėjai ir socialiniai partneriai. <https://www.lrytas.lt/lietuvosdiena/svietimas/2024/06/13/news/viena-didziausiu-vilniaus-mokyklu-sulauke-25-eriu-planuose-isiamzinti-mieste-statomame-paminkle-32428914>. Gauta Vilniaus mero padėka progimnazijai ir direktorei. Vasario mėnesį tradiciškai organizuojame bendruomenės fizinio aktyvumo stiprinimo veiklas. Skatinama bendruomeninė veikla, įtraukiamos bendruomenės iniciatyvos sveikatingumo renginiai. Viena iš tokių iniciatyvų „Vilnius – jaunas, aktyvus ir sportiškas 2024“. Organizavome bendruomeniškumo žygius Pilaitės rajone.  Kaip ir kiekvienais metais dalyvavome Martyno Mažvydo vardo mokyklų susitikimuose Nemakščiuose „20 bendrystės akimirkų M. Mažvydo akrostiche“. Progimnazijos muziejuje vyko mokytojų ir progimnazijos darbuotojų kūrybinių darbų ir leidinių paroda, dalyvavome iniciatyvoje „Šok į tėvų klumpes". Kartu su tėvais organizavome dirbtuvėles, skirtas Žemės dienai „Gamta-knygų skirtukuose“, „Šiaudiniai sodai, reketuko gaminimas“. Kiekvienais metais progimnazijoje organizuojamos Kaziuko mugės, carito iniciatyvos „Dosnumo krepšelis“. Aktyvi Tolerancijos centro veikla: Lietuvos žydų gelbėtojų dienos paminėjimas, edukacija „Pasaulio teisuoliai“, pilietiškumo akcijos. Gaminome apkasų žvakes kartu su Pilaitės gimnazijos bendruomene, kurios buvo perduotos Lietuvos nacionalinės M. Mažvydo bibliotekos kūrybinmės dirbtuvėms „Pats sau“.  Aktyviai bendradarbiaujame su Lietuvos reformacijos, istorijos ir kultūros draugija. Vyko edukacija „M. Mažvydo vardo įamžinimas-orientacinis žygis po Vilniaus reformatų skverą: tarp istroijos ir dabarties“ ir M. Mažvydo vardo įamžinimas reformatų skvere – Mažvydo žvaigždė. Progimnazija aktyviai bendradarbiauja su VDU įveiklinimo katedra dėl Martyno Mažvydo vardo įamžinimo – pano ant progimnazijos sienos įrengimo. Sukurtas eskizas, kurį įgyvendinti sutiko VDU studentai.  Tęsiamas bendradarbiavimas su vandens sporto klubu „Skriejantis bangomis“, futbolo mokykla Ataka, Sostinės krepšinio mokykla, Teqball federacija, sporto mokykla ,,Sostinės tauras“. |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1.  Pagrindiniai praėjusių 2024 metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| **8.1. Auganti emocinė mokinių, mokytojų ir tėvų (globėjų) gerovė** | 1.Pagerės progimnazijos bendruomenės narių emocinė gerovė. | 1.2024 m. balandžio mėn. atliktas ne mažesnis kaip 80 proc. mokytojų, 70 proc. tėvų ir 60 proc. mokinių emocinės gerovės tyrimas (parengia progimnazijos psichologai ar PPT tyrimas). | Progimnazijos psichologų iniciatyva 2024 m. balandžio mėn. buvo atliktas 90 proc. mokytojų, 40 proc. tėvų ir 80 proc. mokinių emocinės gerovės tyrimas.  Progimnazijos psichologai parengė mokinių savijautos, emocinių sunkumų bei psichologinės gerovės, mokytojų psichologinės gerovės bei tėvų psichologinės savijautos anketą bei emocinės aplinkos klasėje stebėjimo formą. Sudarytas veiksmų planas emocinio pasitenkinimo augimui. |
| 2.Sudarytas veiksmų planas emocinio pasitenkinimo augimui iki 2024 birželio 10 d. ir jo įgyvendinimas iki 2024-11-30. | Progimnazijos psichologai parengė veiksmų planą emocinio pasitenkinimo augimui.  2024-05-30 Nr. V-293 „Dėl plano parengimo“. 2024-11-28 Nr.V-562 parengtas emocinio pasitenkinimo mokiniams ir personalui didinimo planas. Vadovaudamiesi šiuo planu pagalbos mokiniui specialistai, mokytojai taikė numatytas rekomendacijas.  Išaugo 10 proc. mokinių emocinis pasitenkinimas bei pasitenkinimo progimnazija lygis. |
| **8.2. Skaitymo gebėjimų, kalbinių ir mokymosi pasiekimų gerinimas (jungtinė, kai ugdymo įstaiga teikia kelių pakopų išsilavinimą)** | 1.Skaitymo strategijų taikymas visų dalykų pamokose | 1. Skaitymo strategijų taikymas dalykų pamokose nuo 2024-03-01. | Siekiant pagerinti mokinių skaitymo taikymą pamokose parengtas 2024-03-19 d. įsakymas Nr. V-153 „Dėl skaitymo strategijų naudojimo dalykų pamokose“. 10 proc. pagerėjo 8 klasės mokinių lietuvių kalbos rezultatai. 70 proc. 5–8 klasių mokytojų taiko skaitymo strategijas: teksto visumos supratimas, informacijos tekste radimas, apibendrinimas ir kt. |
| 2. 80 proc. mokytojų taikys 1-8 klasėse skaitymo strategijas pamokose. Išaugs mokinių skaitymo motyvacija ir gebėjimai (2024-06-01 atlikta lietuvių kalbos pažangos analizė: 4 ir 8 klasių 2024 metų eNMPP duomenys ir III trimestro duomenys). | Parengtas 2024-01-04 d. įsakymas Nr. V-209 „Dėl skaitymo strategijų taikymo pradinėse klasėse“. 80 proc. pradinių klasių mokytojų taikė skaitymo strategijas matematikos ir lietuvių kalbos pamokose.  2-ose klasėse skaitymo rezultatai pagerėjo – 2,4 proc., 3-iose klasėse – 3,8 proc., 4-ose klasėse – 2,1 proc.  Palyginus 8-tų klasių NMPP skaitymo bei III trimestro duomenis, aukštesnį pasiekimų lygį 8-tose klasėse pasiekusių mokinių procentas padidėjo beveik 8 proc., pagrindinį pasiekinų lygį pasiekusių mokinių procentas padidėjo, tačiau pokytis buvo mažesnis nei aukštesniame lygyje (tik 3,8proc.). |
| 3. Visos dienos mokyklos veiklos plane ne mažiau kaip 1 val. per dieną stiprinami skaitymo gebėjimai lietuvių kalba (savarankiškas skaitymas, skaitymas mokiniams balsu, tėvų/globėjų įtraukimas į knygų skaitymą) ir atliktas tyrimas išaugusiai (5proc.) skaitymo motyvacijai pamatuoti. | Nuo 2024 m. rugsėjo mėn. į VDM dienotvarkę buvo įtraukta “skaitymo valanda” – ne mažiau kaip 1 val. VDM grupės veikloje skiriama skaitymo gebėjimų ugdymui.  1–4 klasėse skaitymo lygis pagerėjo 20 proc. mokinių.  2024-04-11 d. įsakymas Nr. V-203 „Dėl skaitymo motyvacijos tyrimo organizavimo 2–6 klasėse". 2024 m. balandžio mėn. atliktas 637 2–6 klasių mokinių skaitymo motyvacijos tyrimas ir nustatytas pradinis mokinių skaitymo motyvacijos lygis: 2–4 klasėse – 75,6 proc., 5–6 klasėse – 66,65 proc. |
|  | 4. Skaitmeninės knygų lentynos – „Broliai, seserys, Imkiat mani ir skaitykiat“ – įrengimas koridoriuje. | Prie lietuvių kalbos kabinetų koridoriuje įrengta interaktyvi QR kodų siena su knygų lentyna „Broliai, seserys, Imkiat mani ir skaitykiat“. 20 proc. mokinių skaito nurodytas mokytojų e-knygas savo telefonuose. |
|  | 2. Lietuvių kalbos raštingumo didinimas. | 1. 80 proc. 5–8 klasių mokinių dalyvaus Lietuvių kalbos savaitės renginiuose pagal patvirtintą planą | 2024-01-23 įsakymas Nr. V-45 „Dėl lietuvių kalbos savaitės renginių organizavimo“.  Organizavome 8 klasių lietuvių kalbos olimpiadą, dalyvavo 95 proc. mokinių. Taip pat meninio skaitymo konkursas. Diktanto konkursas 5 klasėms. Visos 7 klasės dalyvavo kino filmo „Angelų takais“ (paremtas M.K.Čiurlionio kūryba) peržiūroje progimnazijoje. |
| 2. 50 proc. švietimo pagalbos specialistų dalyvaus respublikiniame bendradarbiavimo projekte „Skaitymo kompetencijų ugdymo metodai ir priemonės" ir pateikta metodinė medžiaga mokytojams. | 2024-02-26-03-13 įsakymas Nr. V- 25 „Dėl dalyvavimo projekte „Skaitymo kompetencijų ugdymo metodai ir priemonės“ . 50 proc. švietimo pagalbos specialistų dalyvavo respublikiniame švietimo pagalbos specialistų bendradarbiavimo projekte. |
| 3. Parengtos rekomendacijos lietuvių kalbos raštingumui didinti visose 1-8 klasėse. Lietuvių kalbos raštingumas išaugs 5 proc. Diktantų analizė. | 2024-03-19 įsakymas Nr. V-153 „Dėl skaitymo strategijų naudojimo pamokose“. Parengtos lietuvių kalbos raštingumo didinimo rekomendacijos ir atlikti 5 ir 7 klasių diktantų analizę.  Remiantis 8-ųjų kl. lietuvių k. diktantų analize, mokinių raštingumas pagerėjo vidutiniškai 2,3 balo (lietuvių kalbos ir literatūros raštingumas išaugo daugiau nei 5 proc.). |
|  | 3. 5-oje klasėje formuojamos klasės su antra užsienio kalba (prancūzų). | 1. 5-oje klasėje formuojamos pagilinto mokymo prancūzų kalba klasės (frankofoninis mokymas). | 2024 rugsėjo mėnesį suformuotos dvi naujos frankofoninės klasės. Iš viso 10 frankofoninių klasių. Jose mokosi 42 proc. 5–8 klasių mokinių. |
| 2. Frankofoninių veiklų įgyvendinimas prancūzų kalbos klasėse. 90 proc. mokinių dalyvauja Prancūzų instituto veiklose, prancūziško Teatro atelje veikloje progimnazijoje ir už jos ribų. Bendradarbiaujama su Prancūzų bendruomene Lietuvoje, Prancūzijos mokyklomis. | 2024-01-22 įsakymas Nr. V-36 „Dėl frankofoninio ugdymo klasių, būrelių ir renginių programos tvirtinimo“. Progimnazijoje veikia teatro atelje, kurioje dalyvauja 10 proc. frankofoninių klasių mokinių. 70 proc. mokinių dalyvavo plakatų parodoje Prancūzų institute, 95 proc. – iniciatyvoje „Prancūziškos dainos bruzgesys“.  80 proc. 4-tų klasių tėvams pristatėme frankofoninių klasių veiklas, bei 80 proc. 4-tų klasių mokiniams „Bonjour, ketvirtokai“. Kovo mėnesį 95 proc. mokinių dalyvavo frankofoninio mėnesio veiklose. 50 proc. mokinių išbandė biologijos mokytojos sukurtą orientavimo programėlę. |
|  | 3. 5 proc. prancūzų kalbos mokymo integruota į kitų dalykų (muzikos, technologijų, biologijos) pamokas. | Prancūzų kalba integruota į biologijas, technologijų ir muzikos pamokas. 5 proc. prancūzų kalbos mokymo integruota į kitų dalykų (muzikos, technologijų, biologijos) pamokas. 4 mokytojai bendradarbiaudami su prancūzų kalbos mokytojais integravo prancūzų kalbą į dalyko pamokas. |
| 4. 6-oje klasėje suformuotos antros užsienio kalbos mokymosi grupės vokiečių, ispanų ar kitomis ES kalbomis (pagal galimybes). | 1. 6-toje klasėje mokiniai pasirenka antrąją ES užsienio kalbą. | 6-toje klasėje suformuotos 7 ispanų kalbos grupės bei 3 vokiečių kalbos grupės. 65 proc. visų 6-tų klasių mokinių pasirinko ispanų kalbą. 7 klasėje vokiečių kalbos mokymą tęsia 3 grupės, 8-toje – 2 grupės. |
|  |  | 2. 7 proc. 5–8 klasių mokinių tobulins savo asmenines, kalbines ir tarpkultūrines kompetencijas tarptautinėse veiklose, įgyvendinant Erasmus+ KA1.2.1 projektą „IDUKM modelio įgyvendinimas mokykloje“. | 2024-02-21 d. įsakymas Nr. V-105 „Dėl Vilniaus miesto Martyno Mažvydo progimnazijos Erasmus+ 2024-2025 metų paraiškos tvirtinimo“. Vadovaujantis Erasmus+ akreditacijoje numatytais tikslais, parengėme paraišką Erasmus+ KA121 projekto veikloms įgyvendinti 2024/2025 m. m. ir gavome finansavimą (75205 eur.) |
|  |  | 3. 40 proc. mokytojų dalyvaus tarptautinėse kvalifikacijos tobulinimo veiklose, įgyvendinant Erasmus+ KA1.2.1 projektą „IDUKM modelio įgyvendinimas mokykloje“ ir pasidalins įgyta patirtimi su progimnazijos bendruomene ir pildys naujomis idėjomis IDUKM integruotų veiklų banką. | 2024-06-18 įsakymas Nr. V-345 „Dėl Erasmus+ K121 mobilumo projekto ataskaitos“.  2024 m. vasario-gegužės mėn. tarptautinėse kvalifikacijos tobulinimo veiklose dalyvavo 43 proc. progimnazijos 5–8 klasių mokytojų. Buvo įgyvendinti 27 mobilumai. 95 proc. mobilumuose dalyvavusių mokytojų patobulino savo profesines, kalbines ir tarpkultūrines kompetencijas. |
|  | 5. Bent dalyje klasių įgyvendinta galimybė keisti pasirinktą antrąją užsienio kalbą nuo 6-os klasės į ES kalbą. | 1. Atlikti būsimosiose 7 ir 8 klasėse tyrimai, anketos, pokalbiai su tėvais (globėjais) dėl rusų kalbos atsisakymo nuo 2024-09-01. | Balandžio mėnesį vyko būsimų 7–8 klasių vadovų susitikimai su tėvais (globėjais) dėl rusų kalbos mokymo nutraukimo. Tačiau 95 proc. tėvų pageidavo tęsti rusų kalbos mokymą. |
| **8.3.Ugdymo netradicinėse erdvėse inicijavimas ir dalyvavimas.** | 1.Dalyvavimas netradicinėse erdvėse | 1. Organizuotos 3 edukacinės dienos, skirtos kultūrinei-pažintinei, meninei, pilietinei veikloms už progimnazijos ribų (2024 birželis, spalis ir gruodis). | Organizuotos 3 edukacinės dienos: 2024-09-28 įsakymas Nr. V-273 „Dėl edukacinės dienos“. Dalyvavo 44 proc. (533 mokinių). 2024-10-26 įsakymas Nr. V-345 „Dėl edukacinės dienos“. Dalyvavo 91proc. (551 5-8 klasės mokinys) mokinių. 2024-06-17 įsakymas Nr. V-332 „Dėl edukacinės dienos“. 42proc. 5–8 klasių mokinių vykdė edukacijas Vilniaus miesto muziejuose. |
| 2. 10 proc. mokytojų dalyvaus programoje [www.vilniusyramokykla.lt](http://www.vilniusyramokykla.lt) ir parengs pamokos planą bei metodinę medžiagą. | 2024 metais 206 mokiniai dalyvavo programoje „Vilnius yra mokykla“. 15 proc. mokytojų vedė pamokas Energetikos muziejuje, Prancūzų institute, IKEA, VGTU, Lietuvos simfoninio pučiamųjų orkestro repeticijoje. Telia atstovybėje, LRT studijoje. |
| 3. Vedamos pamokos kitose erdvėse: lauko klasėje (10 proc.), Kultūros paso edukacijos (80 proc.) ar kitose Vilniaus miesto erdvėse pagal programą „Aš esu vilnietis“. | Per metus visos 1–4 klasės (85 proc. mokinių) pasinaudojo kultūros paso teikiamomis edukacijomis (45 edukacijos). 5–8 klasių (75 proc. mokinių) mokiniams vyko 25 edukacijos (3980,50 eur). |
| **8.4. Įtraukiojo ugdymo įgyvendinimas** | 1.Tęsiamas Įtraukiojo ugdymo organizavimo progimnazijoje plano vykdymas ir jo įgyvendinimas. | 1. Pritaikoma aplinka pagal SUP mokinių poreikius, remiantis Universalaus dizaino principais. Tikslingas aprūpinimas specialiosiomis ugdymo priemonėmis pagal pateiktas švietimo pagalbos mokiniui specialistų rekomendacijas. | . Pritaikoma aplinka 100 proc. atnaujintos laiptų žymos, 100 proc. pakeisti šviesos srautai prie kriauklių, įsigytas 1 vnt. neįgaliojo transportavimo vežimėlis, apsauginėmis juostomis aptvertos konstrukcijos aštriais kampais.  2024-04-08 įsakymas Nr. V-192 „Dėl UDM gairių analizės ir interpretavimo mokyklos vertybinių nuostatų ir ugdymo praktikos kontekste tvirtinimo“. 95 proc. mokytojų naudojo technologiškai pažangias priemones:mokymosi platformos, edukacinės programėlės. Naudojant šias strategijas, SUP mokiniai jautėsi labiau įtraukti ir motyvuoti mokytis. |
| 2. 100 proc. įvairių poreikių mokinių naudosis Sensorinio kabineto priemonėmis, vadovaujantis Sensorinio kabineto įveiklinimo planu | Vadovaujantis Sensorinio kabineto įveiklinimo planu (2023-06-21 įsakymas Nr. V- 218 „Dėl sensorinio kabineto įveiklinimo“. 2024-04-30 įsakymas Nr. V-238 „Dėl sensorinio kabineto tobulinimo“) 100 proc. SUP mokinių naudojosi sensorinio kabineto priemonėmis. |
| 3. Didelį potencialą turinčių mokinių atpažinimo metodų sudarymas ir taikymas. Bus atpažinta 5 proc. pradinių klasių didelį potencialą turinčių mokinių | Didelį potencialą turinčių mokinių atpažinimo metodų sudarymui ir taikymui parengtas 2024-03-18 įsakymas Nr. V-143 „Dėl gabių mokinių identifikavimo ir ugdymo organizavimo“. |
| 4. Atpažintiems mokiniams bus individualizuojamas ir diferencijuojamas ugdymas | Atpažintiems mokiniams, kuriems buvo individualizuojamas ir diferencijuojamas ugdymas parengtas 2024-03-18 įsakymas Nr. V-143 „Dėl gabių mokinių identifikavimo ir ugdymo organizavimo“. Numatytos priemonės:  2024 m. rugsėjo-spalio mėn. progimnazijos psichologų parengtos gabių mokinių ugdymo rekomendacijos mokytojams; |
| 5. 100 proc. mokytojų taikys pamokoje įsivertinimą ir refleksiją pagal UTA kriterijus. Metodų gerąja praktika bus pasidalinta metodinių būrelių ir metodinės tarybos posėdžiuose. | 80 proc. 5–8 kl. dalyko mokytojų naudoja atnaujintuose vadovėliuose pateiktus ar savo sukurtus įsivertinimus ir refleksijas prieš kiekvieną apibendrinamąjį žinių patikrinimą. Metodų gerąja praktika buvo pasidalinta metodinių būrelių ir metodinės tarybos posėdžiuose. |
| 6. 60 proc. mokytojų dalyvaus kvalifikacijos kėlimo mokymuose Įtraukiojo ugdymo klausimais. | Direktorė ir 3 pavaduotojos dalyvavao VDU organizuojamuose 270 val mokymuose „Įtraukusis ugdymas universalaus dizaino ugdymuisi prieigoje". 12 mokytojų dalyvavo tęstiniuose VDU mokymuose 2024-02-15 įsakymas Nr. V-97 l „Įtraukusis ugdymas universalaus dizaino ugdymuisi prieigoje". |
|  | 2.Specialiųjų ugdymosi poreikių turinčių mokinių įtraukties stebėsena ir analizė. | 1. „Apskirtų stalų“ su švietimo pagalbos mokiniui specialistais, mokytojais, klasių vadovais, kuruojančiais pavaduotojais ir tėvais (globėjais) organizavimas kartą per mėnesį. | „Apskirtų stalų“ su švietimo pagalbos mokiniui specialistais, mokytojais, klasių vadovais, kuruojančiais pavaduotojais ir tėvais (globėjais) organizavimui kartą per mėnesį parengtas 2024-02-08 įsakymas Nr. V-75 „Dėl pagalbos mokiniui organizavimo schemos tvirtinimo“.  Švietimo pagalbos mokiniui specialistai organizavo 16 konsultacijų klasių vadovams, bei 10 konsultacijų mokytojams. |
| 3. 70 proc. pradinių klasių mokytojų ir švietimo pagalbos specialistų dalyvaus konsultacijose su PPT tarnybos (kartą į mėnesį) ir Lietuvos aklųjų ir silpnaregių ugdymo centro specialistais dėl įtraukties įgyvendinimo progimnazijoje. | Pradinių klasių mokytojų ir švietimo pagalbos specialistų dalyvavimui konsultacijose su PPT tarnybos (kartą į mėnesį) ir Lietuvos aklųjų ir silpnaregių ugdymo centro specialistais dėl įtraukties įgyvendinimo progimnazijoje parengtas 2024-01-25 įsakymas Nr. V-46 „Dėl įtraukties įgyvendinimo ir dalyvavimo konsultacijose”. Vyko 4-ios konsultacijos dėl autistiškų vaikų ugdymo. |
| 4. 60 proc. SUP mokinių asmenybės ūgties stebėjimas, pildant Sėkmės planus (po kiekvieno trimestro) ir atliekant jų pažangos stebėjimą bei pastoliavimo sistemos kūrimą pagal poreikį. | 60 proc. SUP mokinių dėl asmenybės ūgties stebėjimo 2023–2024 m. m. 1–4 klasėse sistemingai pildė „Sėkmės planus“ 16 mokinių, kurie gebėjo stebėti savo pažangą. 12 proc. mokinių pavyko padaryti pažangą. Organizuota 12 susitikimų, kuriuose aptarta, kaip mokiniams pavyko pasiekti numatytų tikslų, patobulinti kompetencijas. |
| 5. 90 proc. mokytojų padėjėjų dalyvaus kvalifikacijos kėlimo kursuose SUP mokinių klausimais. | 90 proc. mokinio padėjėjų dalyvavo kvalifikacijos kėlimo kursuose, VGK posėdžiuose, teikė pasiūlymus darbui su SUP mokiniais. |

**2.  Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. nebuvo |  |

**3.  Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
|  |  |
| 1.Mokyklos 25-mečio šventės organizavimas Pilaitės bendruomenei šv.Juozapo bažnyčioje | Šventėje dalyvavo Vilniaus miesto vice meras Arūnas Šileris, Vilniaus miesto švietimo skyriaus atstovai, Prancūzijos kultūros centro darbuotojai, Lietuvos mokyklų direktoriai ir kiti garbūs svečiai. <https://www.lrytas.lt/lietuvosdiena/svietimas/2024/06/13/news/viena-didziausiu-vilniaus-mokyklu-sulauke-25-eriu-planuose-isiamzinti-mieste-statomame-paminkle-32428914> |
| 2. Projektas  Programa „Valgyk sveikiau“ | 2024 metais progimnazija dalyvavo socialinės partnerystės programoje „Valgyk protingai“, kuriai gautas finansavimas. Programą organizavo VšĮ „Humana People to People Baltic“, o partneris – EDU Vilnius. Programos tikslas. Ugdyti 5 - 8 klasių mokinių asmenines kompetencijas, skatinti sveikos gyvensenos ir mitybos įpročius bei tausojantį požiūrį į maistą ir aplinką. Programa integruota į technologijų (mitybos) pamokas bei popamokinę veiklą. Įgyvendinant programą mokiniai: mokėsi sveikai maitintis ir tausoti aplinką; dalyvavo progimnazijos projekte „Sveika pietų dėžutė“; dalyvavo edukacijose. |
| 4. Kartu su Maltos ordinu vykdėme projektą „Maltiečių sriuba“ Pilaitės bendruomenės senoliams. | Visus metus vykdėme Maltiečių ordino inicijuotą akciją „Maltiečių sriuba“. Šešiems Pilaitės mikrorajono seneliams kiekvieną dieną buvo dalinamas dubenėlis sriubos bei antro patiekalo. 7-tų klasių mokiniai aktyviai dalyvavo šioje veikloje. |
| 5. Vykdytos veiklos kartu su Lietuvos reformacijos istorijos ir kultūros draugija. | Mokiniai dalyvavo įvairiose programose, susitikimuose, tiriamosiose veiklose ir renginiuose viešosiose erdvėse. Tokios veiklos prisidėjo prie komunikacinių įgūdžių stiprinimo, kultūringo elgesio formavimo, tikslingesnės asmenybės raidos skatinimo, gilinosi į kultūros istorijos ir dabarties ryšius bei pasiruošė dalyvauti pilietiniuose kultūros procesuose. Pedagogai įgijo vertingos patirties, kuri stiprina meno, skatina kūrybiškumą, inovatyvų pamokų planavimą. |